John Wetton

John Wetton celým menom John Kenneth Wetton (* 12. jún 1949, Willington, Spojené kráľovstvo – †  31. január 2017, Bournemouth) bol anglický spevák, basgitarista a gitarista.

Wetton bol profesionálnym spevákom, hudobníkom a pesničkárom už od konca 60. rokov 20. storočia. Postupne vystupoval so skupinami ako Mogul Thrash, Family, King Crimson (spolupracoval s priateľom z detstva Robertom Frippom), Roxy Music / Bryan Ferry Band, Uriah Heep, UK a Wishbone Ash. Svetovú popularitu získal v roku 1982 s nástupom do novej skupiny Asia, keď skupina predala milióny kópií svojho debutového albumu, ktorý sa v hitparáde Billboard Hot 100 umiestnil na prvom mieste. Tento album zostáva dodnes jedným zo štyroch álb, ktoré v tomto rebríčku zostali na 1. mieste po dobu deviatich za sebou idúcich týždnov.

V auguste 2007 podstúpil operáciu srdca, ktorá odsunula naplánované koncertné turné skupiny Asia do času, než sa zotaví.

Zomrel 31. januára 2017 vo veku 67 rokov po niekoľkoročnom boji s rakovinou hrubého čreva.

Referencie

Iné projekty

Zdroj 

Anglickí skladatelia modernej hudby
Anglickí hudobní producenti
Anglickí rockoví gitaristi
Anglickí rockoví basgitaristi
Anglickí rockoví speváci
Členovia skupiny King Crimson
Členovia skupiny Uriah Heep
Členovia skupiny Wishbone Ash
Úmrtia na rakovinu hrubého čreva